section_heading: Lik
paragraph_text: Marlowe je vješt u korištenju pića za razvezivanje jezika osoba od kojih treba izvući informacije. Primjer iz "Visokog prozora", kad Marlowe konačno uvjeri poručnika Breezea da popije piće i na taj se način opusti i preda: "Breeze me je prodorno gledao. Onda je uzdahnuo. Uzeo je čašu, kušao piće, opet uzdahnuo i odmahnuo glavom uz poluosmijeh. Baš onako kako se smiješi čovjek koji želi popiti nešto, pa mu date piće koje mu toliko prija da ga već prvi gutljaj prenese u novi, ljepši, čistiji i sunčaniji svijet."